Hugo comes Sancti Pauli universis pro tempore ballivis in perpetuum apud Sanctum Paulum constituendis salutem. Mando vobis et precipio finaliter volens ut singulis annis in Assumtionis beate semper Virginis Marie festo sine omni occasione dilatione et scampa abbati Cari Campi vel certo nuntio Cisterciensis monasterii singulis annis solvatis centum solidos Parisiensis monete de transitu meo apud Sanctum Paulum ut Cistercium deferantur quam eidem monasterio dedi illos in puram et perpetuam elemosinam.